Rikunarita-ORG/Wikinium huggingface dataset:
# Мелбурн

|  |
| --- |
|  **МалбурнMelbourne*  |
| Панорама на Мелбурн навечер, Плоштад Федрација, железничка станица Флиндерс, Мелбурн Крикет ШтадионПанорама на Мелбурн навечер, Плоштад Федрација, железничка станица Флиндерс, Мелбурн Крикет Штадион |
| Mестоположба |
| Општи податоци |
| **Име** - изворно | Малбурн   Melbourne |
| **Основан** | 30 август 1835 |
| **Повикувачки број** | +61(0)3 |
| **Портал** | www.melbourne.vic.gov.au |
| Управа |
| **Земја** | Австралија |
| **Градоначалник** | Џон Со |
| Географија |
| **Површина** | 7.694 km² |
| Население |
| **Население** | 3,806,092 жители година: |
| **Густина** | 1566 ж./km² |
| **Етнички групи** | различни |

**Мелбурн** (англиски: *Melbourne*) е главниот и најголемиот град на австралиската сојузна држава Викторија и воедно вториот по големина град во Австралија, веднаш зад Сиднеј.

Мелбурн има население од околу 3,80 милиони жители а околината брои дополнителни 69 670 граѓани. Мелбурн бил главен град на Австралија од 1901 година до 1927 година. Градот се отликува со својата космополитност и висок животен стандарт. Три поредни години 2002, 2003 и 2004 е определуван за „најдобар град за живење во светот“. Мелбурн е дом на повеќе од 70% од Викторијанците.

Мелбурн е голем индустриски и трговски центар. На многу австралиски компании главните седишта им се наоѓаат таму. Најголемиот аеродром во Австралија се наоѓа во Мелбурн. Во градот постојат седум универзитети. Исто така многу развиена е и автомобилската индустрија со производствени погони на Форд, Тојота и др.

## Историја

Градот е основан во 1834 година од страна на Џон Бетмен и Џон Паско Фокнер.

## Спорт

Во 1956 година, Мелбурн бил домаќин на Олимписките игри. Исто така, градот е познат и по одржувањето на тенискиот турнир, официјално познат како „Отворено првенство на Австралија“ (*Australian Open*). Најпосле, во Мелбурн редовно се одржува и трка во рамките на првенството во „Формула 1“.

## Мелбурн како тема во уметноста и во популарната култура

* „Мелбурн“ – ирански филм од 2014 година, во режија на Нима Џавиди.

## Наводи
# Експресионизам

**Експресионизам** — модернистички правец во уметноста и во книжевноста со средиште во Германија, а својот врв го доживува во годините околу Првата светска војна.

## Идеја и појава

Експресионизмот тежнее кон изразување на внатрешните напнатости, екстатичности, визионерството. Во ликовната уметност се забележува посебно акцентирање на боите, а како претходник во сликарството се смета Ван Гог.

Во литературата, се одликува со истакнување на лирски и драмски форми со слободен стих, екстатичен тон, хиперболичен израз.

Експресионистите ја отфрлаат идејата за прекрасното во вид на склад, хармонија и остварено единство на надворешното и внатрешното. Затоа експресионистите ќе „запрат“ и кога нешто не е докрај доречено. Во сето ова има нешто што потсетува на романтизмот. Оваа сличност не е случајна: и двата правца се спротивставуваат на реализмот.

Експресионизмот зазема посебно место меѓу уметничките правци затоа што зафаќа релативно најшироко подрачје и остава траги сè до нашето време.

## Истакнати македонски експресионисти

* Никола Мартиновски
* Петар Мазев
* Борислав Траиковски
* Глигор Чемерски
* Владимир Георгиевски

## Наводи

## Надворешни врски

* За книгата „Експресионизмот во македонското сликарство“ од Љ. Пауновски Архивирано на 6 април 2017 г. — Вечер